Author: Emil Gažo
Last saved by: tapferova
Company: ÚCO MV SR

Predkladacia  správa

 	Vyhodnotenie plnenia úloh zo smernice pre civilné núdzové plánovanie v Slovenskej republike v roku 2009 predkladá podpredseda vlády a minister vnútra Slovenskej republiky na základe bodu B.4. uznesenia vlády SR č. 4/2006 z 11. januára 2006 k návrhu smernice pre civilné núdzové plánovanie v Slovenskej republike. Predmetné uznesenie ukladá ministrovi vnútra Slovenskej republiky predložiť na rokovanie vlády Slovenskej republiky vyhodnotenie plnenia úloh zo smernice pre civilné núdzové plánovanie do 31. marca každého nasledujúceho roku.

	Materiál vypracoval sekretariát výboru Bezpečnostnej rady SR pre civilné núdzové plánovanie na základe podkladov členov výboru a bol schválený vo výbore Bezpečnostnej rady SR pre civilné núdzové plánovanie. Obsahuje vyhodnotenie plnenia úloh v hlavných oblastiach civilného núdzového plánovania v Slovenskej republike v roku 2009 tak, ako sú určené v smernici pre civilné núdzové plánovanie v Slovenskej republike.

Materiál nezasahuje do pôsobnosti iných ministerstiev alebo ostatných ústredných orgánov štátnej správy Slovenskej republiky a nevyplývajú z neho týmto  orgánom žiadne úlohy.

            Z vyhodnotenia nevyplývajú finančné dôsledky na štátny rozpočet a nemá priamy ekonomický, environmentálny vplyv, vplyv na zamestnanosť a podnikateľské prostredie, a preto doložka finančných, ekonomických, environmentálnych vplyvov, vplyvov na zamestnanosť a podnikateľské prostredie nie je súčasťou predkladaného materiálu.

Vzhľadom na informatívny charakter nebol materiál, v súlade s ustanovením čl. 10 ods. 6 písm. a) Smernice na prípravu a predkladanie materiálov na rokovanie vlády Slovenskej republiky, predložený do medzirezortného pripomienkového konania.